Tha an duine a tha a’ tighinn gu ceann na rèise aige mar chathraiche Chùirt Oilthigh na Gàidhealtachd agus nan Eilean, an t-Àrd-Ollamh Mata MacÌomhair CBE, an dèidh bhith air a chur an dreuchd mar bhall neo-eisimeileach na Rìoghachd Aonaichte air Comataidh Shàr-eòlaichean Chairt Eòrpach nam Mion-chànanan (Comex). Chaidh an cur-an-dreuchd fhoillseachadh le Comataidh Mhinistearan Chomhairle na Roinn Eòrpa. Is e seo a’ chiad uair a chaidh Albannach agus Gaidheal a chur an dreuchd air Comex, comataidh a sgrùdas mar a thèid mion-chànanan a dhìon is adhartachadh air feadh na Roinn Eòrpa.